Antsla Valla Kultuurikeskus

Vabariikliku orkestrijuhtide puhkpilliorkestri juubelihooaja kontsert number 3
2025-09-14 15:00 - 17:00 (Europe/Helsinki) | Linda Rahvamaja, Kesk 9, Kobela, Eesti
tasuta
Solist: Jaan Willem Sibul
Kaasategevad: Antsla Puhkpilliorkester, Puhkpilliorkester Kungla
Dirigeerivad: Joop Boerstoel (Holland), Bert Langerer, Ott Kask, Karl Arro, Jaan Tamm

PLMF VANAVANEMATE PÄEVA KONTSERT
2025-09-13 14:00 | Uue-Antsla Rahvamaja, Uue-Antsla, Antsla vald, Võrumaa, Eesti
Grete Oolberg töötab alates 2019. aastast Vanemuise ooperikooris. Ta on lõpetanud 2018. aastal Eesti Muusikaakadeemia magistrantuuri Eva Märtson-Wilsoni lauluklassis. Oolberg osales juba õpingute ajal mitmetes ooperi- ja kontsertprojektides, astudes üles nii Eestis kui ka välismaal. Soolodebüüdi tegi ta 2017. aastal Tambergi ooperis „Cyrano de Bergerac”.
Kasper Joel Nõgene on noor ja andekas dirigent, kes on juba varakult näidanud erakordset muusikalist annet. Ta alustas dirigeerimist 9-aastaselt ja on juhatanud mitmeid orkestreid. Kasper Joel on osalenud Järvi Akadeemias, kus ta oli noorim väljavalitu, olles vaid 15-aastane. Tema vanaisa, Vanemuise endine muusikajuht Endel Nõgene, samuti tunnustatud dirigent ja muusikaakadeemia õppejõud, on olnud Kasper Joeli suurimaks inspiratsiooniks.
Üritus on Tasuta. Kaetud on kohvilaud.

Tarkusepäeva jooks
2025-09-01 17:30 - 18:30 | Tsooru Rahvamaja, Tsooru, Antsla vald, Võrumaa, Eesti
Lepistu koolimaja – Tsooru rahvamaja
Stardime Lepistu koolimaja eest kell 17.30
Tule jookse või kõnni!

Uhtjärve muinastulede öö ansambel Maumeriga
2025-08-30 20:00 | Uhtjärve laululava
See öö on täis muusikat ja sära. Kingi endale ja oma sõpradele üks mõnus elamus Uhtjärvel.
Oma söök ja jook on lubatud – avatud on kultuurikohvik.
Kõik kes ostavad pileti eelmüügist (fienta) läheb loosi piknikukorv väärtuses 30eurot.
Pidu algab kell 20:00
Piletid – https://fienta.com/…/uhtjarve-muinastulede-oo-ansambel…
Pilet kohapeal 15 eurot.

KINO "Rootsi torpeedo"
2025-08-27 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
pilet 6 eur, sooduspilet 5 eur
Biograafia, Draama, Romantika, Sport
Alla 12. a mittesoovitatav
Pikkus: 2t 00min
Rootsi keeles
Eesti- ja venekeelsete subtiitritega
Lavastaja: Frida Kempff
Osades: Josefin Neldén Mikkel Boe Følsgaard Gunnel Fred
Levitaja: BestFilm.eu OÜ
1939. aastal, Teise maailmasõja künnisel, ihkab üksikema Sally Bauer saavutada midagi, mida ükski eurooplanna pole varem suutnud, ujuda üle La Manche’i väina. Kuid tema unistusele ei vaata keegi heatahtlikult. Kaaskondlased peavad Sally püüdlusi vastutustundetuks, arvates, et ta peaks keskenduma oma poja kasvatamisele, mitte hulljulgetele spordiambitsioonidele. See on on võimas ja liigutav lugu sellest, kuidas unistused võivad ületada kõik takistused – isegi ajaloo kõige keerulisematel hetkedel ning vastu kõiki ühiskondlikke norme.
Suur osa võtteid toimus Eestis, kus osalesid ka mitmed Eesti näitlejad ja filmitegijad. Rootsi riiklikul filmiauhindade galal Guldbagge võitsid parima kostüümidisaineri tiitli Eugen Tamberg ning parima grimmikunstniku auhinna Kaire Hendrikson.

Kino Tsoorus "Rootsi torpeedo"
2025-08-26 19:00 - 21:00 | Tsooru Rahvamaja, Tsooru, Antsla vald, Võrumaa, Eesti

Vana Baskini Teater "Metsas ei kuule su karjumist keegi"
2025-08-17 19:00 - 21:00 | Antsla Laululava, Antsla, Võrumaa, Eesti
Lavastaja: Eero Spriit
Mängivad: Helgi Sallo, Katrin Karisma, Anne Veesaar
Anita, Monika ja Ellen on ammused lapsepõlvesõbrannad, nüüdseks kõik juba üle kuuekümne. Nad kohtuvad igal aastal, et minna paariks päevaks metsa matkama, soovides uuesti läbi elada kauneid mälestusi ning meenutada ühiselt veedetud aega. Kuid ilus unistus mõnusast ja lõdvestavast nädalavahetusest kesk loodust puruneb kiiremini, kui keegi oleks seda ette osanud kujutada ning muutub painavaks õudusunenäoks.
Milliseid tingimusi me sõprusele seame? Miks me suhtleme endiselt inimestega, kes meile enam ei meeldi? Kas tõde on alati parim valik? Need südamesõbrannad räägivad küll aususest, aga tegelikult varjavad üksteise eest vägagi palju ja valetavad nii, et maa must.
See alguses naljaks ja kohati absurdi kalduv tragikomöödia võtab arenedes üha põnevamaid tuure, tekitab veidi isegi õudu, nagu pime mets ikka ja kulmineerub lausa kriminaalsete sündmustega.
Sooduspilet kehtib pensionäridele (ainult vanaduspensionäridele!) ja lastele vanuses 7-14 soodustust tõendava dokumendi alusel. Soodustust tõendav dokument on vajalik kohapeal.
Lapsed alla 7.a on tasuta, juhul kui istuvad süles.
Tavahinnad: 32 €, Soodushinnad: 28 €
Piletimaailm: https://www.piletimaailm.com/performances/144111/buy?lang=et_EE
Piletilevi: https://www.piletilevi.ee/est/piletid/teater/draama/gertrud-larsson-metsas-ei-kuule-su-karjumist-keegi-462840/

VHK keelpilliorkester ja dirigent Rasmus Puur
2025-08-09 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Augusti alguses annavad VHK keelpilliorkester ja dirigent Rasmus Puur kontserte Lõuna-Eestis.
Sissepääs TASUTA, võimalus teha annetus orkestri toetuseks.
VHK keelpilliorkester on 26-liikmeline Vanalinna Hariduskolleegiumi muusikakooli õpilastest koosnev orkester, mis loodi 1996. aastal. Orkestris musitseerivad noored vanuses 14–20 ning repertuaar koosneb pea ainult eesti muusikast alates Rudolf Tobiasest, Cyrillus Kreegist ja Mart Saarest kuni Tõnu Kõrvitsa, Arvo Pärdi ja Erkki-Sven Tüürini. VHK keelpilliorkestril on hooajas umbkaudu 40 ülesastumist ning seda üle Eesti. Orkester on koostööd teinud mitmete inspireerivate muusikutega eri žanreist, viimase aasta jooksul näiteks Ain Angeri, Hans Christian Aaviku, Maria Listra, Harry Traksmanni, Robert Traksmanni ja Marrit Gerretz-Traksmanni, Eesti Rahvusmeeskoori, Estonian Voicese, Kadri Voorandi, Liisi Koiksoni, Mari Jürjensi, Karmen Rõivassepa, Vaiko Epliku, Priit Võigemasti jt-ga

VANA-AJA JAANIÕHTU
2025-06-24 18:00 | Uue-Antsla Rahvamaja, Uue-Antsla, Antsla vald, Võrumaa, Eesti
Teisipäeval 24.juunil Uue-Antsla Rahvamaja pargis kell 18:00.

Tsooru jaaniõhtu
2025-06-23 21:00 | Tsooru Rahvamaja, Tsooru, Antsla vald, Võrumaa, Eesti
TASUTA!
Simman ansambliga Andresed Tsooru rahvamaja juures
Lastele traditsioonilised võistlused
Kultuurikohvik

Antsla jaanituli
2025-06-23 18:00 - 23:30 | Antsla Laululava, Antsla, Võrumaa, Eesti
*Jaanimängud suurtele ja väikestele Kadri G. Laube ja Ago Niglaste muusika saatel
* Pärimustantsud tantsuselts Pärliinega
* Diskor
* toitlustajad
TASUTA
Kava:
* Kadri G Laube& Ago Niglas rahvalik muusika
* Pärimustantsud tantsuseltsiga Pärliine
* Mängud lastele
* Kadri G Laube& Ago Niglas
* Lõkke süütamine võidutulest
* Kadri G Laube& Ago Niglas
* Õllekasti hoidmine (mehed ja naised)
* ansambel Amadeus
* Sangpommi tõstmine( mehed 32kg, naised 16kg)
* Sõnajala otsimine
* Amadeus
* DJ Tarvo
info: viljar.kavant@antsla.ee tel. 5830 9541

XXVIII laulu- ja XXI tantsupeo „Iseoma“ tuletulemine Antsla vallas
2025-06-18 - 2025-06-20 | Võrumaa
🔥Laulu- ja tantsupeo „Iseoma“ tuli rändab läbi Võrumaa 🔥
18. ja 19. juunil liigub XXVIII laulu- ja XXI tantsupeo „Iseoma“ tuli läbi kogu Võru maakonna, tuues esile paikkondade pärimuse, kultuuri ja kogukonnavaimu.
💛💚Kell 19.05 jõuab tuli Urvaste Kirikupargis oleva Marie Heibergi monumendi juurde. 💛💚
Tuli liigub edasi Sulbist Antsla valda Urvaste Kirikuparki, kus meenutatakse Marie Heibergi 135. sünniaastapäeva. Antslas, Elukaareristmikul, kohtuvad laul ja hool, noored ja eakad, kultuur ja haridus.
Õhtu lõpetab suitsusaunaõhtu ja simman ansambliga „Väliharf“ Tsooru järve ääres, kus tuli „läheb magama“. Järgmisel hommikul äratatakse tuli suitsusauna ääres jooga saatel ja saadetakse ralliauto saatel edasi Valgamaale.
🔥 Igaüks, kes soovib võib tulla tule-teekonnale oma laternaga, et viia laulu- ja tantsupeo tuli ka enda kodukülla, koduhoovi. Tule teekonnal tegevused on kõikidele TASUTA!
ANTSLA VALD:
💛kell 19.05 Urvaste kirikupargis Marie Heibergi monument
Eesti murelaulikuks kutsutud Marie Heiberg büst kaunistab Urvaste kirikumõisa parki- Sel aastal tähistame Marie Heibergi 135 sünniaastapäeva. Kohapeal loetakse tema loomingut ja Uhtjärve ürgoru legende. Tuli liigub edasi ralliautoga Antsla linna keskusesse.
💚kell 19.30 Antsla Elukaareristmik (Antsla gümnaasiumi ja hooldekodu ristmik)
Ristmik, kus kohtuvad mitu generatsiooni – noored ja vanad, kultuur ja haridus. Esinevad: Antsla gümnaasiumi koorid, Sügismeloodia, Ansambel Küsimärk koos Kaika Kuuriga.
💛kell 19.55 Kaika seltsimaja
Kunagine koolimaja ja nüüdseks kogukonna maja, millest on kujunenud kogukonna süda. – Kaika küla kannab tiitlit Võru maakonna aasta küla 2025. Kaika koolimaja juures toimub tegevus kohaliku näiteringi eestvedamisel. Etendatakse lühike klipp Kaika Teatri suve etendusest “Lell”.
💚kell 20.25 Tsooru ujuvsuitsusaun
Toimub tantsu- ja suitsusaunaõhtu. Kohalikud katavad ise lauad traditsiooniliste toitudega. Kohaliku kogukonna hinged teevad tegevusi lastele, esineb ans. Väliharf, õhtu vältel on võimalik käia suitsusaunas.
💛💚 kell 23.00 Tuli läheb suitsusauna magama.
19. juunil
💚kell 9.00 Tule äratamine suitsusauna juures Tsooru järve ääres. Tuleenergiale suunatud hommikujooga.
💛kell 9.30 Tsooru suitsusauna juurest ralliauto saatel liigub tuli Kogu külla.
💚kell 10.00 Koigu bussipeatus antakse tuli üle Valgamaale. Tule annavad üle Võrumaa Arenduskeskuse juhatuse liige Tiit Toots ja Antsla vallavanem Avo Kirsbaum.
Lisainfo: Helen Laidma, kultuuri- ja noorsootöö spetsialist
helen.laidma@antsla.ee või 5555 1918

TS Pärliine tänukontsert "Läbi õhulise aja"
2025-06-15 14:00 - 16:00 | Antsla Kultuurikeskus, Kooli tee 19, Antsla, Võrumaa, 66403, Eesti

Kaks päeva maal
2025-06-03 11:15 | Antsla Kultuurikeskus, Kooli tee 19, Antsla, Võrumaa, 66403, Eesti
Firmaomanikust isa, moekunstnikust ema ja nende teismeline poeg elavad linnas, nääklevad pidevalt ja veedavad põhiliselt aega nutitelefonides ja arvutites. Ühel päeval tuleb neil aga vanaema palvel sõita paariks päevaks maale – appi tädi Leidale. Nad arvavad, et sellest kujuneb mõnus ja isegi veidi igav puhkus värske õhu käes. Tegelikult ootab neid aga ahiküttega maja, lüpsiootel lehm ja ei mingit wifit. Perel tuleb üheskoos katsumustest jagu saada.
Lugu sellest, et nutiseadmed on toredad ja vajalikud, aga ka ilma nendeta tuleb osata toime tulla!
Etenduse pikkus ~45 min.
Esietendus 1. detsember 2015
Osades: Tanel Bergmann, Priit Öövel ja Kadri Bergmann
Lavastus, lugu ja laulud – „Teater Sõber“
Kostüümikunstnik: Jana Volke

Antsla valla lastekaitsepäev
2025-06-01 12:00 - 14:00 | Uue-Antsla Rahvamaja, Uue-Antsla, Antsla vald, Võrumaa, Eesti
Antsla valla lastekaitsepäev toimub 1. juunil Uue-Antsla rahvamaja pargis kell 12.00-14.00.
Toredaid tegevusi on kõigile – ägedad suured lauamängud murul mängimiseks, sportlikud võistlused ja batuudid.
Aktiivse päeva aitab mööda saata noortekohvik.
Lisaks toimub legendaarsust koguv võistlus NOORED VS VÕIM, seekord vaatame, kes on jalgpallis paremad.
Tegevusi viiakse ellu koostööprojekti “Lõuna-Eesti ettevõtlikud noored” raames meetme „Atraktiivne piirkondlik ettevõtlus- ja elukeskkond” vahenditest.

Teabepäev
2025-05-28 11:00 - 13:00 | Antsla Kultuurikeskus, Kooli tee 19, Antsla, Võrumaa, 66403, Eesti

Antsla Muusikakooli lõpuaktus
2025-05-27 17:30 | Antsla Kultuurikeskus, Kooli tee 19, Antsla, Võrumaa, 66403, Eesti

Püstijalakomöödia: Ragne Pekarev. Naine, kes ei mahu kaadrisse
2025-05-23 19:00 - 21:00 | Linda Rahvamaja, Kesk 9, Kobela, Eesti
Kohting publikuga ehk kahe pika jala komöödia.
* Kelleks saada? Keemikuks? Ehk hoopis juuksuriks? Aga miks mitte näitlejaks?
* 183 cm pikk naine + kontsad, ööklubi ja mehed – mis siin ikka saaks valesti minna?
* 40+ vanuses esimest korda erootikapoodi? Hmm…?
Nendest ja paljudest teistest väljakutsetest ning põnevatest seikadest särava näitleja Ragne Pekarevi elus saad osa tema lõbusal kohtingul publikuga ehk SINUGA.
Kuuled lugusid elust enesest, millest tavaliselt esimesel kohtumisel juttu ei tehta, aga ka seda, mida näitlejatelt ikka teada tahetakse. See kõik vürtsikas kastmes, maitsestatud hea huumoriga ning serveerituna kaunil kandikul.
Lavastaja: Ain Mäeots
Avatud kultuurikohvik.
Piletid: https://www.piletitasku.ee/et/event/7716

Kino "Vooluga kaasa"
2025-05-21 18:00 - 19:30 | Antsla Kultuurikeskus, Kooli tee 19, Antsla, Võrumaa, 66403, Eesti
sooduspilet 5 eur
täispilet 6 eur
Pikkus 1h 25min
Kadunud tsivilisatsiooni lummavas sõnatuses elavad ning ajavad oma igapäevaseid asju üksnes loomad. Selle loo peategelaseks on vapper, ettevõtlik ja ka väga inimlik (ent mitte kunagi mitte-kassilik) kass, kes oma müstilisel eksirännakul kohtub paljude huvitavate karvaste ja sulelistega. Pärast suurt üleujutust tuleb kassil üksnes omaenda nutikusele tuginedes päästa ning ohutusse toimetada rühm naiivseid leemureid, laisk kapibaara, ulakad kured, majesteetlik mõõkvaal ja üks täiesti ebausaldusväärne labrador…
Selle uue ja lummava ekraanimaailma taga on Läti animatsiooni imelaps Gints Zilbalodis, kes pole ainuüksi filmi lavastaja, vaid ka peakunstnik ja muusika ning stsenaariumi kaasautor. Pärast hiilgavat soolodebüüti „Koduteel“ toob Zilbalodis ekraanile täiesti uue rühma kangelasi, kellele saame nende igal sammul jäägitult kaasa elada.
„Vooluga kaasa“ on juba tänaseks võitnud tohutult erinevaid prestiižikaid auhindu kuni animafilmi Oscari võiduni välja

Kino Tsoorus "Vooluga kaasa"
2025-05-20 19:00 - 20:30 | Tsooru Rahvamaja, Tsooru, Antsla vald, Võrumaa, Eesti

Tsooru Kevadlaat
2025-05-17 09:00 - 14:00 | Tsooru Rahvamaja, Tsooru, Antsla vald, Võrumaa, Eesti
Tule ostma ja müüma!
müügikoht 10 eur
Mõnusat laadamuusikat mängib Ansambel Vahtrad
Toimuvad laadamängud väikestele ja suurtele
Lastele batuut (tasuline)

Tantsuõhtu Urmo Annusega
2025-05-10 08:00 - 20:00 | Tsooru Rahvamaja, Tsooru, Antsla vald, Võrumaa, Eesti
pilet 10 eur
info ja laudade broneerimine Krista 58534682

ÜHESUGUNE ÕNN, MUUSEUMIÖÖ JA KELLANÄITUS
2025-05-08 18:00 | Uue-Antsla Rahvamaja, Uue-Antsla, Antsla vald, Võrumaa, Eesti
ÜHESUGUNE ÕNN
Lavastaja Aire Pajur
Laval Merili Viks, Ülle Sillamäe, Andrus Novoseltsev
Tõlkija Ülev Aaloe
Kunstnikud Margus Möll ja Airé Pajur
Lavakujunduse tehniline teostus Margus Möll
Heli- ja valguskujundus / -režii Margus Möll
Etenduse juht Airé Pajur
Soe ja südamlik lugu üksikisast ja tema tütrest, kes näeb maailma pisut omamoodi. Nad ootavad tüdrukule uut hoidjatädi – kõige toredam, kui tuleks Mary Poppins!
Ja uus hoidja saabubki – aga kas just Mary Poppins…?
Helge ja puudutav lugu lihtsatest inimestest, kes ka siis, kui parajasti ei lähe elus kuigi hästi, näevad suletud ukse alt valguskiirt.
Lavastus on kahes vaatuses ning kestab 1 tund ja 45 minutit
Urvaste koduloomuuseum on muuseumiöö puhul üles pannud saali rõdule kellanäituse – NÄITUST SAAB VAATAMA TULLA KELLA 18:00
Piletid:
https://piletikeskus.ee/et/e/2shep7?fbclid=IwY2xjawJss0VleHRuA2FlbQIxMAABHtyZRDLmAr9SKFF5sUCH_V95T7wpxIpeknB_uYOvPcitaZ9fcyqfYsBjOkkm_aem_VYRAEvwhd0-dKm5EyRC0WQ

DOONORIPÄEV
2025-05-08 09:30 - 11:30 | Antsla Kultuurikeskus, Kooli tee 19, Antsla, Võrumaa, 66403, Eesti
kell 9:30-11:30
Antsla Kultuurikeskuse spordisaalis
#aitamineonveres

Tsooru Külateatri etendus "ELU ILUSAMAD ÕIED"
2025-05-07 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
pilet 7 eur eelmüük https://fienta.com/et/tsooru-kulateatri-etendus-elu-ilusamad-oied
kohapeal 10 eur
Lavastaja: Laine Keerov
Osades: Ale Annus,
Marge Annus või Ly Raudsepp,
Rainer Hillak,
Anneli Vissel või Reet Riivik,
Liis Keerov,
Herki Hillak,
Allan Kannimäe

PLMF Kevadkontsert
2025-05-02 18:00 | Uue-Antsla Rahvamaja, Uue-Antsla, Antsla vald, Võrumaa, Eesti
Olga Kulikova alustas klaveriõpinguid Tallinna Muusikakoolis ja jätkas G.Otsa nim. Tallinna Muusikakoolis klaveri erialal (õp. Ia Remmel) ning paralleelselt ka oreli erialal (õp. Kristel Aeri ja Aare-Paul Lattik). Ta on omandanud bakalaureuse- ja magistrikraadi Eesti Muusika- ja Teatriakadeemias (prof. Lilian Semper, prof. Ivari Ilja ja Irina Zahharenkova) ning aastal 2018 kaitses ta magistrikraadi saateklassi erialal (dots. Martti Raide). Ta on täiendanud end Pariisi Konservatooriumis oreli erialal (prof. Marie-Louise Langlais) ja õppinud vahetusõpilasena Helsingi Sibeliuse Akadeemias klaveri erialal (prof. Hui-Ying Liu-Tawaststjerna). Hooajal 2011-2012 viibis ta kontsertmeistri praktikal G.Verdi nim. Milaano Konservatooriumis prof. Jenny Anvelt-Scarafoni lauluklassis.
O. Kulikova on osalenud 2007.a. rahvusvahelisel M.K.Ciurlionise nim. pianistide ja organistide konkursil Leedus, täiendanud end mitmetel meistrikursustel, osalenud kontsertmeistrina rahvusvahelistel konkurssidel ning esinenud solistina Tallinna Kammerorkestriga. Aastal 2012 pälvis ta parima kontsertmeistri tiitli Mart Saare nim. laulukonkursil.
Marion Melnik
on lõpetanud Sibelius-Akadeemia (Marjut Hannula, 2008) ning täiendanud end mitmete väljapaistvate ooperilauljate meistriklassides sh Gundula Janowitz, Udo Reinemann, Roger Vignoles, Larissa Gergieva, Sherrill Milnes, Roland Hermann, Teresa Berganza, Margarita Gruzdeva, Wilma Vernocchi jt.
Ta on laulnud Soomes, Eestis, USA-s, Jaapanis, Venemaal jm omades laia repertuaari nii kiriku- kui kammermuusika repertuaarist muusikalide ja ooperiteni. M. Melnik on saavutanud edu mitmetel laulukonkurssidel: Pentti Koskimies-liedkonkursi finalist koos pianist Marko Hilpoga (2003), Timo Mustakallio konkursi noorim finalist (2004) ning talle on omistatud Wieni Klassik-Mania-konkursil Schuberti kontsertpreemia (2005) ja Lappeenranna laulukonkursil II preemia (2006). M. Melnik esines Belgia kuninglikule perele president Tarja Haloneni Belgia visiidil (2004) ja Helsingis presidendilossis Toomas Hendrik Ilvese riiklikul visiidil (2006). Tema repertuaari kuuluvad Oscar (Verdi Maskiball), Musetta ja Mimi (Puccini La Bohèm), Despina (Mozart Cosi fan tutte), Papagena (Mozart Võluflõõt), Preestritar (Verdi Aida), Zerlina (Mozart Don Giovanni), Maria (Bernstein West Side Story) jt.
Soome ja Eesti Rahvusooperites debüteeris M. Melnik 2008. aastal. Estonias jätkas kinnitatud külalissolistina aastani 2011. Eestis on ta esinenud solistina ERSO ja Tallinna Kammerorkestri ees ning astunud ülesse Alion Baltic Muusicafestivalil ja Birgitta festivalil. M. Melnik on tõõtanud paljude väljapaistvate dirigentidega sh Eri Klas, Vello Pähn, Jüri Alperten, Arvo Volmer, Mihhail Gertz, Susanna Mälkki ja Atso Almila.
Piletid Fientast:
https://fienta.com/et/plmf-kevadkontsert

Püsiaiandus ja mulla parandamine koduaias
2025-04-29 17:30 - 19:00 | Tsooru Rahvamaja, Tsooru, Antsla vald, Võrumaa, Eesti
Esimeses osas räägime püsiaianduse ja püsipeenarde rajamise põhimõtetest.
JUHENDAB TIIA MORFIN
Vanaema Aed OÜ Aednik
www.vanaemaaed.ee
Teises osas rajame üheskoos ühe kuhikpeenra.
Koolituse käigus saad teada:
• Kuidas parandada oma aia mulla tervist ja viljakust
• Kuidas rajada käepäraste vahenditega oma aeda püsipeenar
Osaleja saab praktilised oskused oma koduaia peenarde rajamiseks.
Osalustasu 10 eurot
info ja registreerimine: Krista 58534682

Tsooru Jüripäeva talgud
2025-04-24 18:00 - 19:30 | Tsooru Rahvamaja, Tsooru, Antsla vald, Võrumaa, Eesti
Hea tsoorulane, tule 24.aprilli õhtul kell 18 Tsooru parki!
Koristame koos kergliiklustee äärest, lastele jürijooks. Teeme jürituld, saab sööki ja sooja jooki.
info: Krista 58534682

Kellerteatri triller "Afäär"
2025-04-23 19:00 - 21:30 | Antsla Kultuurikeskus, Kooli tee 19, Antsla, Võrumaa, 66403, Eesti
Sooduspilet 25 EUR(Õpilane, tudeng, pensionär)
Tavapilet 27 EUR
Fienta https://fienta.com/et/afa-a-r-116760
Edukas ja rikas ehtekunstnik Camille Dargus elab Soho glamuurses katusekorteris. Tüdinuna ühest järjekordsest igavast vastuvõtust, veab Camille endale koju noore ettekandja Billy. Leitud noormehes on aga varjul rohkem kui pealtnäha paistab ja peagi tuleb naisel kutsuda turvamees Ted, et jultunud Billy korterist välja visata. Nii algab ootamatute pöörete ja topeltmängudega teekond minevikku, mida Camille on püüdnud unustada.
autor: David Foley
tõlkija, lavastaja ja helikujundaja: Andres Roosileht
kunstnik: Britt Urbla Keller
valguskujundaja: Rene Topolev
Osades:
Camille – Liina Tennosaar
Billy – Rauno Kaibiainen
Ted – Riho Rosberg
etenduse kestvus: ca 2,5 tundi koos vaheajaga
Lavastuses kasutatakse lavatossu, mis on tervisele kahjutu.

Vallavillak 2024-2025 finaal
2025-04-22 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Meelelahutuslik mälumäng, kus saad oma teadmisi proovile panna erinevatel teemadel.
